Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 25. 09. 2012

I N F O R M Á C I A 
Stanovisko k návrhu dodatku štatútu hlavného mesta SR Bratislavy, ktorým sa rozdeľujú pôsobnosti v oblasti veterinárnej starostlivosti

Spracovateľ :							Informácia obsahuje :
Ing. Miriam Kamhiyehová					1. Informáciu
poverená vedením odd. ŽPaÚP				2. Prílohy

september 2012
Stanovisko k návrhu dodatku štatútu hlavného mesta SR Bratislavy, ktorým sa rozdeľujú pôsobnosti v oblasti veterinárnej starostlivosti
	Zákonom č. 342/2011 Z. z., ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov a o zmene zákona NR SR č. 145/1995 Z. z. o správnych poplatkoch v znení neskorších predpisov s účinnosťou                       od 1.novembra 2011, sa obciam podľa §22 ods. 7 obligatórne uložilo zriaďovať, prevádzkovať a podieľať sa na prevádzke útulkov a karantén pre zvieratá. Novovloženým ustanovením §22 ods. 8 zákona pribudla obciam povinnosť zabezpečiť odchyt túlavých zvierat na území obce.

	Do účinnosti novely zákona o veterinárnej starostlivosti pôsobnosť obce podľa §22 ods. 7 o veterinárnej starostlivosti bola fakultatívne vyjadrená možnosť zriaďovať, prevádzkovať alebo sa podieľať sa na prevádzke vhodného počtu útulkov a karantén pre zvieratá. Rozdelenie kompetencií medzi hlavným mesto a mestskými časťami v štatúte je nasledovné:

1.	Bratislava	podľa čl. 43 ods. 2 písm. b) štatútu má v pôsobnosti možnosť
zriaďovať, prevádzkovať alebo podieľať sa na prevádzke vhodného počtu útulkov a karantén pre zvieratá;
2.	Mestské časti  podľa čl. 43 ods.1 písm. b) štatútu má v pôsobnosti možnosť  podieľať 
sa na prevádzke vhodného počtu útulkov a karantén pre zvieratá.

	Odchyt túlavých zvierat je v súčasnosti zabezpečený prostredníctvom dodávateľa služieb veterinárnej asanácie na základe zmluvy. Odchyt zvierat sa realizuje na základe objednávky hlavného mesta alebo na základe oznámenia príslušnej mestskej časti, prípadne občanov. Na financovaní služieb veterinárnej asanácie sa spolupodieľajú mestské časti a hlavné mesto vo vzájomnom pomere 50% hlavné mesto a 50% mestské časti na základe Zmluvy o združení č. 1/1996 zo dňa 01.10.1996.

	Cieľom navrhovaného dodatku je zosúladenie Štatútu hlavného mesta SR Bratislavy s platnými ustanoveniami zákona č. 39/2007 Z. z. o veterinárnej starostlivosti v znení neskorších predpisov a rozdelení povinností obce v oblasti veterinárnej starostlivosti medzi Bratislavu a mestské časti vyplývajúce z citovaného zákona.

	Vzhľadom na skutočnosť, že návrh dodatku štatútu bol doručený na mestskú časť 09.07.2012, pričom stanovisko mestskej časti bolo nutné zaslať do jedného mesiaca od jeho obdražania, zaslali sme stanovisko mestskej časti (viď príloha) hlavnému mestu bez prerokovania v miestnom zastupiteľstve. Pokiaľ by sme stanovisko nezaslali, malo by sa za to, že s návrhom dodatku štatútu súhlasíme.

- 1 -
Príloha č.1: Návrh Dodatku Štatútu hlavného mesta SR Bratislavy 

- 2 -

Príloha č.2: Stanovisko k návrhu dodatku štatútu

- 3-